ንሃገርና ንሓሉ ፍጡር ከለኹ ምስ ኣእምሮይ

ኩሉ ክገብር ዝኽእል ብዓቕመይ

ዘይከውን ሓሊመ ሰሚዔ ብእዝነይ

ንርሑቕ ተበጊሰ ክሰግሮ ንባሕሪ ንቐላይ

ሕጂ ተርዲኡኒ ምስረኣኹዎ ብዓይነይ

 ካብቀደም በቦታተይ ዝጸንሓኒ

 ሂወቶም ከፊሎም ብሓደራ ዝሃቡኒ

 ዘኹርዕ ባህልን መንነትን ከለኒ

 ንመሬተይ ክብሕት ተሰደድ ይብለኒ

 ንቅጫይ ኣግዲፉ ክሽቅጥ ብጻዕዳ ባኒ

 ዘይጥዑይ ዲቓላ ናይ ዘመን ኢኒ ኢኒ

ጉያጉያ ዘይበጽሖ ብእግረይ

ክብሪ ከለኒ ካብ መፈጠርይ

ኣብ ስደት ከጥፍኦ ንኽብረይ

ብሕማቕ ክጽዋዕ ብዘይስመይ

ናብራ ሓሳር ናብራ ጽውጽዋይ

 ደቂ ኤረ ክንደይ ተኣምር ዝሰራሕና

 ንኹሎም ወራራት ጸላእቲ ዝሰዓርና

 ንጠንቀቕ ንሃገርና ንሓሉ ከም ዓይንና

 ኤርትራዊ መንነትናዩ ኩርዓት ህላዌና

 ዓወት ንሓፋሽ

 ብርሃነ ገብረመስቀል

 2014